**Արթուր Պիտեր Մուտարիկա** (անգլ.՝ Arthur Peter Mutharika, հուլիսի 18, 1940(1940-07-18), Zomba, Մալավի), Մալավիի նախագահը 2014 թվականի մայիսից մինչև 2020 թվականի հունիս։

Կենսագրություն
--------------

### Վաղ տարիներ

Պիտեր Մուտարիկան ծնվել է 1940 թվականին։ Նրա եղբայր Բինգու վա Մուտարիկան Մալավիի երրորդ նախագահն էր 2004-2012 թվականներին։

### Քաղաքական գործունեություն

Պիտեր Մութարիկան 2014 թվականի ընտրություններումընտրվել է կուսակցության նախագահի գլխավոր թեկնածու։ Դրանից հետո նա ամենուր ուղեկցում էր նախագահին և անհրաժեշտության դեպքում կատարում նրա պարտականությունները։

2012 թվականի ապրիլի 5-ին գործող նախագահ Բինգու վա Մուտարիկայի մահից հետո Պիտեր Մուտարիկան ձերբակալվել էր 10 նախկին բարձրաստիճան պաշտոնյաների հետ և մեղադրվում էր Ջոյս Բանդայի նախագահի պաշտոնը զբաղեցնելուն խոչընդոտելու փորձի մեջ, մասնավորապես, ռազմական հեղաշրջում նախապատրաստելու մեջ։ Բանդան զբաղեցրել է այդ պաշտոնը, քանի որ ըստ Սահմանադրության՝ նախագահի մահվան դեպքում իշխանությունն անցնում է փոխնախագահին, որի պաշտոնը նա զբաղեցնում էր այդ պահին։

### Մալավիի նախագահ

2014 թվականի մայիսի 20-ին կայացած ընդհանուր ընտրությունների արդյունքներով քվեաթերթիկների 100 %-ի մշակումից հետո Պիտեր Մուտարիկան առաջ է անցել գործող նախագահ Ջոյս Բանդայից՝ ստանալով ձայների 36,4 %-ը։ Երկրորդ տեղը զբաղեցրել է Մալավիի Կոնգրեսի ընդդիմադիր կուսակցության առաջնորդ Լազարուս Չաքվերը՝ 27,8 %-ով, իսկ Ջոյս Բանդան ստացել է ձայների 20,2 %-ը։ Բանդան ընդունել է այդ արդյունքը՝ միևնույն ժամանակ շարունակելով քվեարկությունը բնութագրել որպես «խարդախ» և պնդել, որ ընտրություններն ուղեկցվել են զանգվածային կեղծիքներով։

2014 թվականի մայիսի 31-ին Պիտեր Մուտարիկան երդվել է որպես Մալավիի նախագահ։ Հարավաֆրիկյան Հանրապետության նախագահ Ջեյքոբ Զուման շնորհավորել է Մուտարիկային ընտրություններում տարած հաղթանակի կապակցությամբ և խոստացել ամրապնդել երկկողմ հարաբերությունները երկու պետությունների միջև։

2019 թվականի մայիսի 21-ի նախագահական ընտրությունների արդյունքներով 78-ամյա Մուտարիկան վերընտրվել է՝ պաշտոնական տվյալներով հավաքելով ձայների ավելի քան 38 %-ը։ Լազարուս Չակվերան ստացել է ձայների 36 %-ը։ Ընդդիմադիր ուժերը դիմել են Մալավիի բարձրագույն դատարան, քանի որ հրաժարվել են ճանաչել ընտրությունների արդյունքները, երկրում բողոքի ցույցեր են սկսվել։ 2020 թվականի փետրվարին Մալավիի Սահմանադրական դատարանը չեղարկել է ընտրությունների արդյունքները. հինգ դատավորներից բաղկացած կոլեգիան արդյունքները անվավեր է համարել խախտումների մեծ քանակի պատճառով և մայիսի 21-ին հայտարարել է նոր քվեարկություն։ Այս որոշումն աննախադեպ էր Աֆրիկայի նոր պատմության մեջ՝ Քենիայում 2017 թվականի նախագահական ընտրությունների արդյունքների վերանայման հետ մեկտեղ։

2020 թվականի հունիսի 23-ին կայացած կրկնակի ընտրություններում Չակվերն ամբողջական հաղթանակ է տարել հավաքելով ձայների 58,6%-ը։ Երդմնակալությունը տեղի է ունեցել հունիսի 28-ին։

2021 թվականի օգոստոսին Սահմանադրական դատարանը քննում է Պիտեր Մուտարիկայի Առաջադիմական դեմոկրատական կուսակցության ներկայացրած բողոքը։ Նա կոչ է անում չեղյալ հայտարարել 2020 թվականի նախագահական ընտրությունները, քանի որ իր չորս ներկայացուցիչներին արգելվել է նստել Ընտրական հանձնաժողովում։

Ծանոթագրություններ
------------------

1. 1 2  *Deutsche Nationalbibliothek* Record #173082882 // Gemeinsame Normdatei (գերմ.) — 2012—2016.
2. ↑  BBC Russian — В мире — Би-би-си узнала о смерти президента Малави Бингу Мутарики
3. ↑  Полиция Малави арестовала десять бывших высокопоставленных официальных представителей\_russian.china.org.cn
4. ↑  Lenta.ru: Мир: Умер президент Малави
5. ↑  В Малави возобновляется суд над бывшими чиновниками — Правда. Ру
6. ↑  Мутарика одержал победу на выборах президента Малави — Газета. Ru | Новости
7. ↑  Питер Мутарика победил на президентских выборах в Малави — агентство | РИА Новости
8. ↑  ИТАР-ТАСС: Международная панорама — Победу на всеобщих выборах в Малави одержал Питер Мутхарика
9. ↑  JB accepts to hand over power to APM: Malawi presidency | Malawi Nyasa Times — Malawi breaking news in Malawi Archived 2014-05-31 at the Wayback Machine.
10. ↑  На выборах в Малави победил оппозиционер Мутарика — BBC Russian — Лента новостей
11. ↑  В Малави к присяге приведен новый президент Мутарика — BBC Russian — Лента новостей
12. ↑  "Президент ЮАР выразил готовность укреплять двусторонние отношение с Малави\_Russian.news.cn". Արխիվացված է the original 2014 թ․ հոկտեմբերի 6-ին. Retrieved 2014 թ․ հունիսի 5. `{{cite web}}`: Unknown parameter `|deadlink=` ignored (`|url-status=` suggested) (help)
13. ↑  Избранного президента Малави Лазаруса Чаквера привели к присяге

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| GND: 173082882 · ISNI: 0000000082010616 · LCCN: n79106277 · NTA: 069585504 · NUKAT: n2013166671 · SUDOC: 158759869 · VIAF: 16053292 · WorldCat VIAF: 16053292 |

 |

 |